I. Trestná agenda

Zaťaženosť súdov Slovenskej republiky vo všeobecnosti, zaťaženosť osobitne okresných súdov a osobitne krajských súdov, vývoj trestnej činnosti odsúdených osôb, stav trestnej činnosti za rok 2007, rovnako ako v predchádzajúcich rokoch sa porovnávajú podľa najdôležitejších štatistických ukazovateľov. Porovnávanie sa uskutočňuje vždy za obdobie posledných piatich rokov, teda východzím prvým rokom teraz hodnoteného obdobia je rok 2003.

Od roku 2006 sa v ročenke v časti Trestná agenda zverejňujú štatistické údaje, ktoré súdy vykazovali ešte podľa starých trestných kódexov (Tr. zákon 
č. 140/1961 Zb. v znení neskorších predpisov, Tr. poriadok č. 141/1961 Zb. v znení neskorších predpisov) a súčasne aj štatistické údaje vykazované súdmi podľa nových trestných kódexov (Tr. zákon č. 300/2005 Z. z. a Tr. poriadok č. 301/2005 Z. z.), účinných od 1. januára 2006. 

V porovnaní s rokom 2006 okresné súdy Slovenskej republiky vykázali nárast došlých vecí na súdy aj nárast počtu osôb v týchto veciach stíhaných. V roku 2007 na okresné súdy došlo 30 484 vecí, v ktorých bolo 36 692 stíhaných osôb. Pri porovnávaní s rokom 2006 je to o 4 309 (16,46 %) vecí a o 4 938 (15,55 %) osôb viac. V porovnaní s prvým rokom sledovaného obdobia – rokom 2003, je to o 205 (0,67 %) vecí viac avšak o 2 138 (5,50 %) osôb menej. 

Okresné súdy Slovenskej republiky vybavili v roku 2007 29 360 vecí, v ktorých bolo 35 656 osôb stíhaných. Súdom sa nepodarilo zopakovať rok 2006 a vybaviť viac vecí ako na súdy napadlo. Napriek tomu však vybavili o 1662 (6,00 %) vecí viac a o 1375 (4,01 %) osôb viac ako v roku 2006. V roku 2006 vybavili súdy spolu 27 698 vecí, v ktorých bolo 34 281 stíhaných osôb. Pri porovnaní s rokom 2003 počet vecí vybavených vzrástol o 2256 (8,32 %) a počet osôb v týchto veciach stíhaných o 944 (2,71 %). 

V roku 2007 na súdoch ostalo nevybavených 19 249 vecí, v ktorých bolo 25 448 trestne stíhaných osôb. Tento ukazovateľ v porovnaní s rokom 2006 zaznamenal nárast – vo veciach o 1 124 (6,20 %) a v osobách o 1 038 (4,25 %). V porovnaní s rokom 2003 je to nárast až o 2 868 (17,50 %) vecí a o 2 537 (11,07 %) osôb v nich stíhaných. Podiel nevybavených vecí v roku 2007 na celkovom počte vecí, ktoré boli v hodnotenom období na okresných súdoch (zostatok vecí z roku 2006 + nápad nových vecí v roku 2007) je 39,59 %. Je to o 0,04 % viac ako v roku 2006 a o 1,92 % viac ako v roku 2003.

V roku 2007 okresné súdy Slovenskej republiky vybavili 2243 väzobne stíhaných osôb. V časovom horizonte do 3 mesiacov od nápadu bolo vybavených 1 464 osôb, od 3 do 6 mesiacov 375 osôb, od 6 mesiacov do 1 roka 302 osôb, od 1 do 2 rokov 95 osôb a v horizonte viac ako 2 roky 7 väzobne stíhaných osôb. Súdy v roku 2007 potrebovali na vybavenie jednej väzobne stíhanej osoby v priemere 124 dní. V porovnaní s rokom 2006 je to o 12 dní menej 
(2006 – 136 dní). Údaj je dôkazom zrýchlenia konania vo väzobných veciach na okresných súdoch. Rýchlosť vybavovania väzobných vecí v porovnaní s rokom 2003 je o 6 dní menej (2003 – 130 dní).

Hoci takmer nebadateľne, predsa sa však v porovnaní s rokom 2006 zhoršil ukazovateľ rýchlosť konania na okresných súdoch. V roku 2007 potrebovali okresné súdy na vybavenie jednej odsúdenej osoby v priemere 5,98 mesiaca. V porovnaní s rokom 2006 ide o mierne zhoršenie o 0,04 mesiaca (2006 – 5,94 mesiaca ). Pri porovnaní s rokom 2003 ide o zhoršenie o 1,49 mesiaca (2003 – 4,49 mesiaca). 

V roku 2007 najhoršie výsledky v rýchlosti konania mali súdy Trenčianskeho kraja, ktoré na vybavenie jednej odsúdenej osoby potrebovali 7,74 mesiaca. V porovnaní s rokom 2006 ide o zlepšenie o 1,53 mesiaca (2006 – 9,27 mesiaca), v porovnaní s rokom 2003 o zhoršenie o 3,15 mesiaca (2003 – 4,59 mesiaca). Najlepšie výsledky v rýchlosti konania v roku 2007 dosiahli súdy Banskobystrického kraja, ktoré vybavili jednu odsúdenú osobu v priemere za 4,77 mesiaca. Ide o takmer nebadateľné zhoršenie rýchlosti konania v porovnaní s rokom 2006 o 0,09 mesiaca (2006 – 4,68 mesiaca) Oproti roku 2003 sa rýchlosť konania na súdoch tohto kraja mierne zhoršila o 1,23 mesiaca (2003 – 3,54 mesiaca). 
Okresné súdy Slovenskej republiky v roku 2007 z celkového počtu 26 819 odsúdených osôb v časovom horizonte do 1 mesiaca od nápadu do právoplatnosti rozhodnutia vybavili 5 986 osôb čo je 22,32 %. V porovnaní s rokom 2006 ide o nárast o 0,99 % (2006 – 21,33 %), avšak pri porovnaní s rokom 2003 o pokles o 2,93 % (2003 – 25,25 %). 

Ako v predošlých rokoch aj v roku 2007 kvalitu rozhodovania okresných súdov možno overiť z ukazovateľov štatisticky zistených a vykázaných krajskými súdmi. Na krajské súdy ako na súdy II. stupňa (odvolacie konanie ) v rámci odvolacej agendy (To) prišlo 3 532 vecí, v ktorých odvolanie podalo 4 111 osôb. 
Odvolacie súdy vybavili 3 723 vecí, ktoré sa týkali 4 307 osôb. K zamietnutiu odvolania alebo k jeho späťvzatiu došlo u 2076 osôb čo je 48,20 %. Rozsudok súdu I. stupňa bol zrušený a vrátený na nové konanie vo vzťahu k 1032 osobám, čo je 23,96 %. Odvolacie súdy zmenili výrok o vine 60 osobám, čo je 
1,39 %. Trest sprísnili 142 osobám, čo je 3,30 % a zmiernili 415 osobám, čo je 9,64 % odsúdených. Oslobodených v odvolacom konaní bolo 108 osôb čo je 2,51% a inak skončených bolo 474 osôb čo je 11,01 % odsúdených. 
V porovnaní s rokom 2006 krajské súdy ako súdy odvolacie zaznamenali pokles došlých odvolaní o 522 (12,87 %) vecí a rovnako pokles o 633 osôb. V porovnaní s rokom 2003 ide o pokles vecí o 410 (10,40 %) a osôb o 648 (13,61 %). V počte vecí vybavených v odvolacom konaní v roku 2007 pri porovnaní s rokom 2006 došlo k poklesu o 513 (12,11 %) vecí a k poklesu počtu osôb o 631 (12,77 %). V porovnaní s rokom 2003 na odvolacie súdy došlo o 410 
(10,40 %) vecí menej a o 648 (13,61 %) osôb menej.

Kvalita rozhodovania súdov I. stupňa podľa výsledkov v odvolacom konaní sa v roku 2007 zlepšila v ukazovateli zamietnuté a späťvzaté. V roku 2007 zamietnutých a späťvzatých 2076 odvolaní (48,20 %) v roku 2006 to bolo 2230 (45,16 %), čo je zlepšenie o 3,04 %. V roku 2003 to bolo 2380 (54,05 %) odvolaní, takže v roku 2007 došlo k zhoršeniu o 5,85 %. Ukazovateľ zrušené a vrátené odvolacím súdom na nové konanie súdu I. stupňa rovnako vykazuje zlepšenie. V roku 2007 bolo zrušených a vrátených 1032 (23,96 %), v roku 2006 1 333 (26,99 %), čo je zlepšenie o 3,03 %. V roku 2003 to však bolo 993 (22,55 %), teda oproti roku 2003 je to zhoršenie o 1,41%. V ukazovateli zmena vo výroku o vine došlo k zhoršeniu. V roku 2007 to bolo 60 (1,39 %), v roku 2006 49 (0,99 %) z podaných odvolaní, čo je zhoršenie o 0,40 %. Pri porovnaní s rokom 2003, kedy to bolo 70 (1,59 %) je to však zlepšenie o 0,20 % podaných odvolaní. Ukazovateľ trest sprísnený zaznamenal v roku 2007 mierny nárast v percentuálnom vyjadrení. V tomto roku to bolo 142 (3,30 %) podaných odvolaní, v roku 2006 160 (3,24 %), čo je zhoršenie o 0,06 %. Pri porovnaní s rokom 2003 234 odvolaní (5,31 %), ide ale o zlepšenie o 2,01 %. Pokles bol zaznamenaný pri ukazovateli trest zmiernený. V roku 2007 to bolo 415 (9,64 %), kým v roku 2006 535 (10,83 %) podaných odvolaní, čo je zlepšenie o 1,19 %. V porovnaní s rokom 2003 413 (9,38 %), je to však mierne zhoršenie o 0,26 %. Pri ukazovateli oslobodené v odvolacom konaní sa prejavilo mierne zhoršenie. V roku 2007 to bolo 108 (2,51 %) podaných odvolaní, čo v porovnaní s rokom 2006 99 (2,00 %) je zhoršenie o 0,51 % a v porovnaní s rokom 2003 50 (1,13 %) odvolaní, až o 1,38 %. Skončených inak v odvolacom konaní v roku 2007 bolo 474 (11,01 %) podaných odvolaní. V porovnaní s rokom 2006 532 (10,77 %) je to zhoršenie 0,24 % a v porovnaní s rokom 2003 263 (5,97 %) zhoršenie až o 5,04 %. 

Vzhľadom na ustanovenia Trestného poriadku (zákon č. 301/2005 Z. z. účinný od 1. januára 2006), došlo k zmene vecnej príslušnosti krajských súdov ako súdov I. stupňa. 
Krajské súdy Slovenskej republiky ako súdy I. stupňa (T) v zmysle ustanovenia § 564 ods. 3 Tr. por., od 1. januára 2006 vybavujú len veci, v ktorých bola podaná obžaloba pred dňom nadobudnutia účinnosti Tr. por. (t. j. veci, ktoré napadli do 1. januára 2006). Veci (patriace podľa ustanovenia § 17 Tr. por. zák. č. 141/61 Zb. v znení neskorších predpisov do vecnej príslušnosti krajských súdov ako súdov I. stupňa), v ktorých bola podaná obžaloba po 1. januári 2006, vzhľadom na ustanovenie § 16 Tr. por. (zákon č. 301/2005 Z. z.) od účinnosti zákona t. j. od 1. januára 2006 vybavujú okresné súdy v sídle krajských súdov. 
Táto zmena vysvetľuje aj veľký rozdiel v počte vecí došlých na krajské súdy ako na súdy I. stupňa v roku 2007.
V roku 2007 na krajské súdy Slovenskej republiky došlo 5 vecí v ktorých bolo 10 stíhaných osôb. V porovnaní s rokom 2006 je to pokles o 14 
(73,68 %) vecí a o 21 (67,74 %) osôb. V porovnaní s rokom 2003 ide o pokles o 242 (97,97 %) vecí a pokles o 413 (97,63 %) osôb. V roku 2007 krajské súdy ako súdy I stupňa (T) vybavili 104 vecí, v ktorých bolo 217 stíhaných osôb. V porovnaní s rokom 2006 je to pokles o 56 (35,00 %) vecí a pokles o 81 
(27,18 %) osôb. Pri porovnaní s rokom 2003 počet vybavených vecí poklesol o 101 (49,26 %) a počet osôb poklesol o 153 (41,35 %). 
Nevybavených ostalo na krajských súdoch ako súdoch I. stupňa v roku 2007 345 vecí s 813 osobami. Pri porovnaní s rokom 2006 klesol počet nevybavených vecí o 100 (22,47 %) a počet osôb o 211 (20,60 %). Pri porovnaní s rokom 2003 je to pokles o 111 (24,34 %) vecí a pokles o 213 (20,76 %) osôb.
V roku 2007 krajské súdy ako súdy I. stupňa spolu so Špeciálnym súdom vybavili 95 väzobne stíhaných osôb. Do 3 mesiacov od nápadu na súd bolo vybavených 9 väzobne stíhaných osôb, od 3 do 6 mesiacov 11 osôb, od 6 mesiacov do 1 roka 12 osôb, od 1 roka do 2 rokov 32 osôb a v horizonte viac ako 
2 roky bolo vybavených 31 väzobne stíhaných osôb. Na vybavenie jednej väzobne stíhanej osoby potrebovali krajské súdy spolu so Špeciálnym súdom priemerne 590 dní, čo je viac o 188 dní ako v roku 2006 a viac o 200 dní (bez Špeciálneho súdu) ako v roku 2003. 

V roku 2007 došlo v celoslovenskom meradle k zrýchleniu konania na krajských súdoch ako na súdoch I. stupňa. Na odsúdenie jednej osoby potrebovali krajské súdy vrátane Špeciálneho súdu v priemere 28. 58 mesiaca. V porovnaní s rokom 2006 je to zlepšenie o 4,63 mesiaca 
(2006 – 33,21 mesiaca), v porovnaní s rokom 2003 (bez Špeciálneho súdu) je to zhoršenie o 0,38 mesiaca.

Rýchlosť konania na krajských súdoch ako súdoch I. stupňa (T) je ovplyvnená aj časom, po ktorý sa spis nachádzal na Najvyššom súde Slovenskej republiky, na ktorý bol predložený v dôsledku podaných opravných prostriedkov. Krajským súdom, ktorý v roku 2007 konal najrýchlejšie je Krajský súd v Banskej Bystrici, ktorý na vybavenie jednej veci, potreboval 14,87 mesiaca. Pri porovnaní s rokom 2006 je to zlepšenie rýchlosti konania o 22,62 mesiaca (2006 – 37,49 mesiaca) a v porovnaní s rokom 2003 je to zlepšenie o 16,11 mesiaca (2003 – 30,98 mesiaca).
Na Špeciálnom súde v roku 2007 bola rýchlosť konania v roku 2007 od nápadu veci na súd po jej právoplatnosť v priemere 8,74 mesiaca. V porovnaní s rokom 2006 je to 4,75 mesiaca (2006 – 3,99 mesiaca) viac. 
Štatisticky sa údaje zo Špeciálneho súdu vykazujú od roku 2005, pretože tento súd začal pracovať 1. júla 2005. Preto údaje súdu možno porovnávať iba od roku 2005 (a nie od prvého sledovaného roku 2003). V porovnaní s rokom 2005 (od 1. júla 2005) na súde v roku 2007 sa zhoršila rýchlosť konania 
o 6,95 mesiaca (2005 – 1,52 mesiaca ). 
Najhoršiu rýchlosť konania krajského súdu v roku 2007 mal Krajský súd v Bratislave 84,42 mesiaca. V porovnaní s rokom 2006 sa rýchlosť konania na krajskom súde v Bratislave zhoršila o 40,91 mesiaca (2006 – 43,51 mesiaca) a v porovnaní s rokom 2003 sa zhoršila o 42,61 mesiaca 
(2003 – 41,81 mesiaca). 

Pre krajské súdy, ktoré tzv. „dokončujú“ veci ostáva trvalá úloha odstraňovať okolnosti, ktoré negatívne ovplyvňujú plynulosť konania. 
Je všeobecne známou skutočnosťou, že prevažná väčšina dôvodov negatívne ovplyvňujúcich dĺžku a rýchlosť konania, je objektívneho charakteru (veci skutkovo, právne, náročné, rozsiahle, s veľkým počtom skutkov a veľkým počtom obvinených, svedkov, nedisciplinovanosť obvinených a svedkov, ktorí ignorujú predvolania, čím dochádza k veľkým prieťahom v plynulosti konania a konanie sa tým neúmerne predlžuje). Ako dôležitý faktor objektívnych dôvodov je aj skutočnosť, že súdy často musia predkladať spisy na odvolací súd v dôsledku podaných opravných prostriedkov (sťažnosti obvinených, námietky zaujatosti a pod.), čo negatívne ovplyvňuje celkovú dĺžku konania. 
Príčinou prieťahov hoci v menšej miere bývajú aj subjektívne dôvody, odvíjajúce sa od nedostatočnej práce so spisovým materiálom a nedostatočnej prípravy na pojednávanie, následkom toho súd obtiažne a náročne na čas zabezpečuje dôkazy až priamo v štádiu konania pred súdom a tým sa predlžuje konanie. Dôvodom subjektívneho prieťahu býva niekedy aj neskoré vyhotovovanie rozhodnutí, čo v ďalšom konaní (najmä pokiaľ vo veci bolo podané odvolanie) máva za následok oddialenie právoplatnosti rozhodnutia a tým predĺženie trestného konania. 

Súdy Slovenskej republiky v roku 2007 právoplatne odsúdili 27 067 osôb, ktoré spáchali 35 662 trestných činov. V porovnaní s rokom 2006 je to o 1303 (5,05 %) právoplatne odsúdených osôb viac a o 4 947 (12,18 %) skutkov menej. V roku 2003 to bolo o 110 (0,40 %) právoplatne odsúdených osôb menej a o 1735 (4,63 %) skutkov menej. 

Index odsúdených osôb (Io) t.j. počet právoplatne odsúdených páchateľov na celkovom počte trestne zodpovedných osôb, prepočítaný na 10 000 obyvateľov je za rok 2007 daný číslom 59. V roku 2006 bol tento index daný číslom 57, v roku 2005 číslom 62 a v roku 2003 rovnako číslom 62. Na index odsúdených osôb má vplyv pohyb počtu trestných konaní, počty vecí došlých na súdy, ktoré v porovnaní s rokom 2006 pomerne výrazne stúpli práve v roku 2007. 
V roku 2007 bolo právoplatne odsúdených celkom 27 067 páchateľov trestných činov. Na tomto počte odsúdených sa recidivisti podieľali 4,95 % 
(2006 – 7,34 %, 2003 – 10,20 %). V tejto kategórii súdy vykazujú už niekoľko rokov trvalý pokles právoplatne odsúdených osôb.* 
V kategórii mladistvých bolo v roku 2007 podiel právoplatne odsúdených na celkovom počte odsúdených páchateľov 7,10 % (2006 – 6,15 %, 2003
– 9,00 %). V uvedenej kategórii v porovnaní s rokom 2006 vzrástol podiel právoplatne odsúdených páchateľov o 0,95 %. V porovnaní s rokom 2003 však je tu pokles o 1,90 %. 
V kategórii žien v roku 2007 bol podiel právoplatne odsúdených na celkovom počte odsúdených páchateľov 13,15 %. V porovnaní s rokom 2006 je to pokles o 0,86 % (2006 – 14,01 %). Pri porovnaní s rokom 2003 však ide o nárast o 1,88 % (2003 – 11,27 %). 

Z celkového počtu 27 067 právoplatne odsúdených páchateľov za rok 2007, súdy 5430 odsúdeným osobám uložili nepodmienečný trest odňatia slobody, čo predstavuje 20,1 % podiel. Trest odňatia slobody s podmienečným odkladom výkonu trestu bol uložený 17 430 odsúdeným páchateľom čo je 64,4 %. Peňažný trest bol uložený 1 184 odsúdeným osobám, čo je 4,4 %. Iné samostatné tresty súdy uložili 2433 odsúdeným páchateľom, čo je 9,0 %. S nárastom počtu právoplatne odsúdených páchateľov na 27 067 v roku 2007 došlo aj k miernemu nárastu počtu páchateľov odsúdených na nepodmienečný trest odňatia slobody o 33 (0,61 %) osôb v porovnaní s rokom 2006. V porovnaní s rokom 2003 pri tomto druhu trestu došlo k nárastu o 149 (2,82 %) právoplatne odsúdených páchateľov. Pri trestoch odňatia slobody s podmienečným odkladom výkonu trestu v roku 2007, bol počet odsúdených o 287 (1,61 %) nižší ako v roku 2006 a v porovnaní s rokom 2003 počet odsúdených bol o 1 554 (8,13 %) nižší. Pokles bol zaznamenaný aj pri ukladaní peňažných trestov. V roku 2007 súdy právoplatne uložil odsúdeným o 136 (10,30 %) menej peňažných trestov ako v roku 2006. V porovnaní s rokom 2003 je to dokonca menej o 201 (14,51 %) peňažných trestov uložených odsúdeným. V iných samostatných trestoch v roku 2007 bol zaznamenaný značný nárast. V porovnaní s rokom 2006 bolo uložených o 1 608 (194,90 %) trestov viac ako v roku 2006. V porovnaní s rokom 2003 je to viac o 1760 (261,51 %) iných samostatných trestoch. 

Aj v roku 2007 súdy rozhodovali podľa Trestného zákona č. 140/1961Zb. v znení neskorších predpisov a súčasne aj podľa Trestného zákona 
č. 300/2005 Z. z. účinného od 1. januára 2006, Štatistika vybraných trestných činov bola preto vedená podľa príslušných skutkových podstát uvedených v oboch zákonoch. 
Podľa Trestného zákona č. 140/ 1961 Zb. v znení neskorších predpisov za trestné činy majetkovej povahy (krádež - § 247, sprenevera - § 248, podvod - § 250) bolo odsúdených 1837 osôb, za trestný čin ublíženia na zdraví (§ 221, § 222, § 225) bolo odsúdených 537 osôb, za trestný čin lúpeže (§ 234) bolo odsúdených 231 osôb, za trestný čin znásilnenia, sexuálneho zneužívania a súlože medzi príbuznými (§ 241 - 243, § 245) bolo odsúdených 90 osôb. 
Za trestný čin vraždy (§ 219) bolo právoplatne odsúdených 49 osôb. 

* Údaje o percentuálnom počte osôb zaradených v kategórii recidivisti, nemusia zodpovedať skutočnému počtu odsúdených recidivistov; nie všetky súdy pri vyznačovaní recidívy postupovali v zmysle Smernice 31/2005 Ministerstva spravodlivosti Slovenskej republiky z 20. decembra 2005 č. 665/2005-53 o súdnej štatistike a recidívu 
v Štatistickom liste T nevyznačili. 

Podľa Trestného zákona č. 300/ 2005 Z. z. za majetkové trestné činy (krádež - § 212, sprenevera - § 213, podvod - § 221) bolo právoplatne odsúdených 
5 805 osôb, trestné činy proti životu a zdraviu (ublíženie na zdraví - § 155, § 156, zabitie - § 147, § 148) bolo právoplatne odsúdených 888 osôb, za trestný čin lúpeže (§ 188) bolo právoplatne odsúdených 393 osôb. Pre trestné činy so sexuálnym motívom (trestné činy znásilnenia - § 199, sexuálneho násilia - 
§ 200, sexuálneho zneužívania - § 201, § 202, súlože medzi príbuznými - § 203 ) bolo právoplatne odsúdených 157 osôb. Pre trestný čin vraždy (úkladná vražda - § 144, vražda - § 145) bolo súdmi právoplatne odsúdených 29 páchateľov. 

Spolu – za trestné činy majetkové v roku 2007 bolo právoplatne odsúdených 7 642 osôb, čo je 28,23 % páchateľov, za trestný čin ublíženia na zdraví (úmyselný) bolo právoplatne odsúdených 1 425 osôb, čo je 5,26 % páchateľov, za trestný čin lúpeže bolo právoplatne odsúdených 624 osôb t. j. 
2,31 % páchateľov. Za trestné činy so sexuálnym motívom bolo odsúdených právoplatne 247, t. j. 0,91 % páchateľov, za trestný čin vraždy súdy právoplatne odsúdili 78 osôb čo je 0,29 % páchateľov. Za iné trestné činy z celkového počtu právoplatne odsúdených bolo odsúdených 63,00 % páchateľov. 
Pri porovnaní s rokom 2006 pri majetkových trestných činoch je mierny pokles o 0,71 % odsúdených, pri porovnaní s rokom 2003 je zrejmý zreteľný pokles počtu páchateľov až o 11,31 % odsúdených osôb. Pri trestnom čine ublíženia na zdraví v porovnaní s rokom 2006 došlo k poklesu právoplatne odsúdených páchateľov o 0,31%, v porovnaní s rokom 2003 až o 1,39 % odsúdených páchateľov. Pomer odsúdených páchateľov pre trestný čin lúpeže v porovnaní s rokom 2006 mierne vzrástol o 0,47 %, v porovnaní s rokom 2003 poklesol o 0,17% odsúdených páchateľov. Pri trestných činoch so sexuálnym motívom došlo k nárastu počtu odsúdených páchateľov v porovnaní s rokom 2006 o 0,16 % odsúdených osôb. V porovnaní s rokom 2003 ide o pokles o 0,02 % počtu odsúdených páchateľov. Pri trestnom čine vraždy v porovnaní s rokom 2006 stúpol počet odsúdených osôb o 0,10 %, v porovnaní s rokom 2003 vzrástol o 0,08 % odsúdených osôb. Pre iné trestné činy počet právoplatne odsúdených v porovnaní s rokom 2006 vzrástol o 0,29 % odsúdených, v porovnaní s rokom 2003 je to nárast až o 12,81 % odsúdených. 
Tieto údaje nie sú odrazom reality. V mnohých prípadoch (ide najmä o trestné činy so sexuálnym motívom, týranie blízkej osoby a zverenej osoby, vydieranie, obchodovanie s ľuďmi, úžera, atď.) je trestná činnosť latentná. Dôvodom takého stavu býva najčastejšie to, že poškodené osoby mnohokrát skutočnosť, že stali obeťou trestného činu ani neoznámia orgánom činným v trestnom konaní. Robia tak najčastejšie z pocitu hanby, z obavy odsúdenia okolím, z pocitu určitého vlastného zavinenia na situácii pri ktorej došlo k trestnému činu, z pocitu beznádeje (pocit, že im nikto nemôže pomôcť). Nezriedka ide o osoby závislé od páchateľa predovšetkým materiálne (manželka, deti, družka, rodičia, súrodenci, atď.) alebo o osoby, ktoré trestný čin neoznámia z obavy pred prípadným naplnením vyhrážok páchateľa skutku (zastrašovanie fyzickou ujmou alebo likvidáciou, vyhrážanie spôsobením škody na majetku osoby príp. jeho úplného zničenia, atď. 

Súdy Slovenskej republiky v roku 2007 uložili 25 trestov domáceho väzenia, 349 trestov povinnej práce a schválili 4 428 dohôd o vine a treste. V porovnaní s rokom 2006, v ktorom sa tieto tresty začali štatisticky vykazovať, bolo trestov domáceho väzenia uložených viac o 19, trestov povinnej práce viac o 307 a súdy schválili o 2 595 viac dohôd o vine a treste. 

V roku 2007 súdy podľa § 226 Tr. por. – zák. č. 141/1961 Zb. v znení neskorších predpisov právoplatne oslobodili 1069 osôb. Podľa § 258 Tr. por – zák. č. 301/2005 Z. z. právoplatne oslobodili 536 osôb. Spolu za rok 2007 súdy právoplatne oslobodili 1 605 osôb. V roku 2006 bolo celkom právoplatne oslobodených 1 509 osôb, takže došlo k nárastu počtu oslobodených páchateľov v roku 2007 o 96 osôb. V porovnaní s rokom 2003 je počet oslobodených osôb vyšší o 621 osôb (2003 – 984). 
Súdy Slovenskej republiky právoplatne podmienečne zastavili trestné stíhanie podľa ustanovenia § 307 Tr. por. (zák. č. 141/1961 Zb. v znení neskorších predpisov) 737 páchateľom, podľa ustanovenia § 216 Tr. por. (zák. č. 301/2005 Z. z.) bolo trestné stíhanie právoplatne podmienečne zastavené 294 páchateľom. Spolu v roku 2007 súdy k podmienečne zastavili trestné stíhania 1 031 páchateľom. V porovnaní s rokom 2006 keď bolo trestné stíhanie podmienečne zastavené 1 408 páchateľom je to pokles o 375 (26,67 %) osôb, v porovnaní s rokom 2003 kedy bolo trestné stíhanie podmienečne zastavené 631 osobám je to nárast o 400 (63,39 %) osôb. K zastaveniu trestného stíhania súdmi podľa § 223 Tr. por. (zák. č. 141/1961 Zb. v znení neskorších predpisov) a podľa § 281 Tr. por . (zák. č. 301/2005 Z. z.) došlo u 572 osôb. V porovnaní s rokom 2006 je to nárast o 55 (10,63 %) osôb. a s rokom 2003 nárast o 168 (41,58 %) osôb. 
Súdy v roku 2007 postúpili inému orgánu podľa zák. č. 141/1961 Zb. trestné veci týkajúce sa 73 osôb, podľa zák. č. 301/2005 Z. z. trestné veci týkajúce sa 98 osôb. Spolu v roku 2007 súdy právoplatne postúpili inému orgánu u 171 osôb. V roku 2006 to bolo 245 osôb, čo je viac o 74 (43,27 %) osôb, v roku 2003 to bolo 73 osôb, čo je menej o 98 (57,30 %) osôb. 
Zmier a následné zastavenie trestného stíhania ako kategória štatistického vykazovania je zavedená len od roku 2006, preto ju nemožno porovnávať s prvým rokom hodnoteného obdobia, s rokom 2003. Porovnanie možno vykonať len s rokom 2006. V roku 2007 podľa tohto ustanovenia rozhodli u 197 osôb. V roku 2006 to bolo u 50 osôb. V roku 2007 došlo teda k nárastu o 147 (294,00 %) osôb. 

Z celkového počtu 27 067 právoplatne odsúdených v roku 2007, 2 872 odsúdených t.j. 10,6 % spáchalo trestný čin pod vplyvom alkoholu. V porovnaní s rokom 2006 ide o nárast o 465 (19,31 %) osôb. V porovnaní s rokom 2003 je to nárast o 232 (8,78 %) osôb. V osobitne sledovaných kategóriách páchateľov – v kategórii ženy – ide o 92 (0,3 %) odsúdených, čo je oproti roku 2006 zvýšenie o 3 (3,37 %) osoby a v porovnaní s rokom 2003 pokles o 13 (16,45 %) osôb. V kategórii – mladiství – bol v roku 2007 počet 57 (0,2 %) osôb. V porovnaní s rokom 2006 ide o nárast o 15 (35,71 %) osôb. V porovnaní s rokom 2003 je to pokles o 31 (35,22 %) osôb. 

Počet právoplatne odsúdených osôb pre páchanie trestnej činnosti pod vplyvom návykovej látky (drogy) aj v roku 2007 zaznamenal nárast páchateľov trestných činov v tejto kategórii odsúdených. V roku 2007 bolo právoplatne odsúdených 394 (1,46 %) osôb. V porovnaní s rokom 2006 kedy bolo odsúdených 321 osôb je to nárast o 73 (22,74 %) odsúdených. Pri porovnaní s rokom 2003 kedy bolo odsúdených 315 osôb, je to nárast o 79 (25,07 %) osôb.

V roku 2007 súdy právoplatne uložili celkom 940 ochranných opatrení. Je to o 124 (15,19 %) ochranných opatrení viac ako v roku 2006 a o 464 
(97,47 %) viac ochranných opatrení ako v roku 2003. 
Protialkoholických (PAL) ústavných liečení bolo právoplatne uložených 251, ambulantnou formou 255 liečení. V porovnaní s rokom 2006 stúpol počet ústavných liečení o 10 (4,14 %) a počet uložených liečení ambulantnou formou o 24 (10,38 %). V porovnaní s rokom 2003 počet ústavných liečení stúpol o 127 (102,41 %) a počet liečení ambulantnou formou stúpol o 151 (145,19 %). 
Protitoxikomanických (PTL) ústavných liečení bolo v roku 2007 uložených 123. Je to o 37 (43,02 %) liečení viac ako v roku 2006 a o 41 (50,00 %) liečení viac ako v roku 2003. Ambulantnou formou bolo uložených v roku 2007 124, čo je o 29 (30,52 %) viac ako v roku 2006 a o 31 (33,33 %) viac ako v roku 2003. 
Psychiatrické ústavné liečenie bolo v roku 2007 uložené 46 osobám a ambulantnou formou bolo liečenie uložené 51 osobám. V porovnaní s rokom 2006 počet súdom uložených ústavných liečení stúpol o 16 (53,33 %) a počet súdom uložených ambulantných psychiatrických liečení klesol o 11 (11,74 %).  Za rok 2003 údaje nie sú k dispozícii, pretože v tomto roku boli psychiatrické liečenia zahrnuté pod „iné liečenia“. Osobitne sa začali vykazovať až v roku 2005. Preto s prvým rokom sledovaného obdobia nemožno túto kategóriu ochranných opatrení porovnať. 
Sexuologické liečenia ústavnou formou uložili súdy 7 páchateľom a ambulantnou formou sa malo liečiť 8 odsúdených. V porovnaní s rokom 2006 je tu pokles ústavných liečení o 2 (22,22 %) a v ambulantných liečeniach nárast o 1 (14,28 %) liečenie. Aj táto kategória ochranných opatrení sa začala samostatne vykazovať až v roku 2005 (predtým bola zahrnutá pod iné liečenia), preto nemožno vykonať porovnanie s prvým rokom sledovaného obdobia - rokom 2003.  
Ochrannú výchovu súdy uložili v roku 2007 9 odsúdeným čo je o 1 (10,00 %) opatrenie menej ako v roku 2006. V porovnaní s rokom 2003 ide o pokles o 2 (18,18 %) odsúdených, ktorým bola uložená ochranná výchova.
Ochranný dohľad v roku 2007 súdy uložili 66 odsúdeným osobám. Je to o 21 (46,66 %) opatrení viac ako v roku 2006. Ide o novú kategóriu ochranných opatrení, ktorá bola po prvý raz vykázaná v roku 2006. Nemožno preto túto kategóriu porovnať s prvým rokom sledovaného obdobia, s rokom 2003.
V roku 2007 dochádza k celkovému nárastu nerealizovaných ochranných liečení. K 31. 12 2007 bolo vykázaných celkom 1 057 nerealizovaných liečení. V porovnaní s rokom 2006 (970 ) je to nárast o 87 (8,96 %), liečení, v porovnaní s rokom 2003 (972) nárast o 85 (8,74 %) liečení. 
Pri protialkoholických (PAL) liečeniach celkom bolo ku koncu roka 2007 nerealizovaných 532, v porovnaní s rokom 2006 (458) došlo k nárastu nerealizovaných liečení o 74 (16,15 %), v porovnaní s rokom 2003 (346) je to nárast o 186 (53,75 %) nerealizovaných liečení.  Pre nedostatok kapacít sa nerealizovalo 91 liečení, čo je o 1 (11,11 %) liečenie viac ako v roku 2006 a o 39 (75,00 %) liečení viac ako v roku 2003. Z dôvodu neznámeho pobytu nebolo realizovaných 100 liečení, čo je rovnaký počet ako v roku 2006; v porovnaní s rokom 2003 z tohto dôvodu dochádza k nárastu nerealizovaných liečení o 56 (127,27 %). Z iného dôvodu nebolo v roku 2007 realizovaných 341 liečení. V porovnaní s rokom 2006 (268) ide o nárast o 73 (27,23 %) liečení. Oproti roku 2003 (250 ) je to nárast nerealizovaných liečení o 91 (36,40 %).
Protitoxikomanických (PTL) liečení nebolo v roku 2007 realizovaných celkom 371. V porovnaní s rokom 2006 (376 ) je to pokles o 5 (1,32 %) liečení,. oproti roku 2003 (515 ) je to pokles o 174 (27,96 %) nerealizovaných liečení. Pre nedostatok kapacít nebolo realizovaných 77 liečení, čo je v porovnaní s rokom 2006 (95) pokles o 18 (18,94 %) liečení a pri porovnaní s rokom 2003 (113) pokles o 36 (31,85 %) nerealizovaných liečení. Neznámy pobyt bol v roku 2007 dôvodom 125 nerealizovaných liečení. V porovnaní s rokom 2006 (107) ide o nárast o 18 (16,82 %) liečení a v porovnaní s rokom 2003 (81) o nárast o 44 (54,32 %) nerealizovaných liečení. Pre iný dôvod nebolo v roku 2007 realizovaných 169 liečení, čo v porovnaní s rokom 2006 (174 ) je pokles o 5 (2,87 %) liečení a v porovnaní s rokom 2003 (321) pokles o 152 (47,35 %) nerealizovaných liečení. 

V roku 2007 krajom s najvyšším počtom nerealizovaných liečení je Bratislavský kraj s 296 liečeniami. V porovnaní s rokom 2006 je to pokles o 26 
(8,07 %) liečení a v porovnaní s rokom 2003 až o 124 (29,52 %) liečení. Najnižší počet nerealizovaných liečení ma Trenčiansky kraj v rámci ktorého nebolo vykonaných 64 liečení. V roku 2006 to bolo 82, takže došlo k poklesu o 18 (21,95 %) nerealizovaných liečení. V porovnaní s rokom 2003 je to však nárast o 10 (18,51 %) nerealizovaných liečení. 

K 31. 12. 2007 výkon trestu odňatia slobody nenastúpilo 2034 právoplatne odsúdených osôb. V porovnaní s rokom 2006 (2 052 ) je to menej o 18 
(0,87 %) právoplatne odsúdených, v porovnaní s rokom 2003 (1 959 ) nárast o 75 (3,82 %) odsúdených osôb. Odsúdených, ktorí nenastúpili výkon trestu odňatia slobody hoci od jeho uloženia uplynulo viac ako 3 mesiace, v roku 2007 bolo 1 568. V porovnaní s rokom 2006 je to viacej o 66 (4,39 %) odsúdených, avšak v porovnaní s rokom 2003 je to o 97 (5,82 %) odsúdených osôb menej. 
Ako v predchádzajúcich rokoch za hodnotené obdobie aj v roku 2007 počet odsúdených, ktorí nenastúpili výkon trestu odňatia slobody zo zákonných dôvodov (povolený odklad výkonu trestu podľa § 409, § 410 Tr. por.) je v porovnaní s celkovo nenastúpenými trestami minimálny. V roku 2007 z uvedených dôvodov nenastúpilo výkon trest odňatia slobody 45 odsúdených. V porovnaní s rokom 2006 (79) je to o 34 (43,03 %) menej a v porovnaní s rokom 2003 (91) až o 46 (50,54 %) odsúdených menej. Z dôvodu neznámeho pobytu v roku 2007 nenastúpilo do výkonu trestu 692 odsúdených. V porovnaní s rokom 2006 (635) počet odsúdených vzrástol o 57 (8,97 %) osôb a v porovnaní s rokom 2003 (598) o 94 (15,71 %) odsúdených osôb. Tradične najpočetnejšou skupinou osôb, ktoré nenastúpili do výkonu trestu odňatia slobody sú osoby zaradené v kategórii iná príčina. V roku 2007 z uvedených dôvodov nenastúpili výkon trestu 831 odsúdených. V porovnaní s rokom 2006 (788) ide o nárast počtu odsúdených o 43 (5,45 %) osôb. V porovnaní s rokom 2003 (976) však ide o pokles počtu odsúdených o 145 (14,85 %) odsúdených osôb. 
Rovnako ako v predošlých rokoch aj v roku 2007 je počet odsúdených, ktorí výkon trestu nenastúpili zo zákonných dôvodov, v porovnaní s ostatnými nenastúpenými trestami mizivý. Naproti tomu sa zvýšil počet nenastúpených trestov, z dôvodu neznámeho pobytu a v porovnaní s predchádzajúcim rokom 2006 aj počet odsúdených, ktorí trest nenastúpili pre inú príčinu. 
V dôsledku toho je počet všetkých nenastúpených trestov stále vysoký. Skutočnosť, že od roku 2006 došlo k nárastu nenastúpených trestov v najfrekventovanejších kategóriách, len podčiarkuje nevyhnutnosť spolupráce súdu s políciou a potrebu nekompromisného postupu súdov v spolupráci s políciou voči tým odsúdeným, ktorí sa zámerne vyhýbajú nástupu do výkonu trestu, napriek tomu, že na také konanie nemajú žiadny uspokojivý dôvod.